கேள்வி: குத்துக்கோட்டுச் சோதனை பற்றி நீங்கள் என்ன அறிந்துள்ளீர்கள்?
பதில்: File:Vertical line test.png கணிதத்தில் குத்துக்கோட்டுச் சோதனை, (''vertical line test'') தரப்பட்ட ஒரு வளைவரையானது கார்ட்டீசியன் தளம் ''x'' , ''y'' அச்சுக்களை முறையே தனது ஆட்களம் (கணிதம்) மற்றும் இணையாட்களம் (கணிதம்) கொண்டதொரு சார்பின் வரைபடம் என்பதைத் தீர்மானிக்கப் பயன்படுத்தப்படுகிறது. ஒரு சார்பு ஒவ்வொரு உள்ளீட்டிற்கும் ஒரேயொரு வெளியீடுதான் இருக்கமுடியும் என்பதால் சார்பினைக் கார்ட்டீசியன் தளத்தில் குறிக்கும்போது அச்சார்பின் ஒவ்வொரு ''x'' மதிப்பிற்கும் ஒரேயொரு ''y'' மதிப்பு மட்டுமே இருக்க முடியும். இதனை அடிப்படையாகக் கொண்டு குத்துக்கோட்டுச் சோதனை உருவாக்கப்பட்டுள்ளது. வரைபடம் மூலமாக குத்துக்கோட்டுச் சோதனையைச் செய்வதற்கு ஒரு நேர்செங்குத்தான அளவுகோலை ''x'' இன் மேல் அதன் ஒரு ஓரத்திலிருந்து மற்றொரு ஓரத்திற்கு நகர்த்த வேண்டும். நகர்த்தும் போது அளவுகோல் எந்நிலையிலும் ''y'' அச்சுக்கு இணையாக இருக்குமாறு பார்த்துக் கொள்ளவேண்டும். இவ்வாறு அளவுகோலை நகர்த்தும்பொழுது ஏதேனுமொரு ''x'' மதிப்பிற்கு வளைவரையானது அளவுகோலை ஒரேயொரு முறை மட்டுமே சந்தித்தால் அவ் வளைவரை ஒரு சார்பின் வரைபடமாக இருக்கும். மாறாக ஏதேனுமொரு ''x'' மதிப்பிற்கு வளைவரையானது அளவுகோலை ஒன்றுக்கு மேற்பட்ட தடவைகள் சந்திக்குமேயானால் அவ் வளைவரை ஒரு சார்பின் வரைபடமாக இருக்க முடியாது.